Blaze7451/Wiki-th-20250601 huggingface dataset:
ออมไรซ์

ออมไรซ์ หรือ โอมูไรซุ ()  หรือ ข้าวห่อไข่ เป็นอาหารญี่ปุ่น  ประกอบด้วยไข่เจียวที่ทำจากข้าวผัดและไข่คนแผ่นบาง มักจะราดด้วยซอสมะเขือเทศ เป็นอาหารที่นิยมทำกินเองที่บ้าน เด็ก ๆ จะชอบรับประทานออมไรซ์เป็นพิเศษ ออมไรซ์มักปรากฏอยู่ในชุดอาหารกลางวันสำหรับคุณหนู (okosama-ranchi) ของญี่ปุ่น

**ศัพทมูล**
คำว่า โอมุ (ออม) และคำว่า ไรซุ (ไรซ์) มาจากการออกเสียงคำภาษาอังกฤษด้วยการออกเสียงแบบภาษาญี่ปุ่นของคำภาษาอังกฤษว่า omelette (ไข่เจียว) และ rice (ข้าว) ชื่อนี้เป็นตัวอย่างหนึ่งของ วาเซ-เอโงะ หรือคำในภาษาญี่ปุ่นที่สร้างจากคำในภาษาอังกฤษ

**ประวัติ**
กล่าวกันว่าออมไรซ์มีต้นกำเนิดในช่วงเปลี่ยนของศตวรรษที่ 20 ที่ร้านอาหารสไตล์ตะวันตกในย่านกินซ่าของโตเกียวชื่อ เร็งงะ-เท ซึ่งได้รับแรงบันดาลใจจาก ชากิง-ซูชิ

**รูปแบบต่าง ๆ**
ออมไรซ์มักจะประกอบด้วย ชิกเกงไรซ์ หรือ ชิกินไรซุ (ข้าวไก่: ข้าวผัดกับซอสมะเขือเทศและไก่) ห่อด้วยไข่คนแผ่นบาง ๆ ส่วนผสมที่ทำใช้แต่งกลิ่นข้าวมีความแตกต่างกันออกไป มักผัดข้าวกับเนื้อสัตว์ต่าง ๆ (โดยทั่วไปคือเนื้อไก่) หรือผัก และสามารถปรุงรสด้วยน้ำซุปเนื้อ ซอสมะเขือเทศ เดมีกลัส ซอสขาว หรือเกลือและพริกไทย บางครั้งใช้บะหมี่ผัด (ยากิโซบะ) แทนข้าวเพื่อทำเป็น ออมโซบะ (โอมูโซบะ) รูปแบบอื่น ๆ ที่แตกต่างออกไปในจังหวัดโอกินาวะ คือ ออมทาโก (โอมูตาโกะ) ซึ่งประกอบด้วยไข่เจียวบนทาโกไรซ์ ฮอตด็อกทอดและสแปมเป็นเนื้อสัตว์ยอดนิยม 2 ชนิดที่มักวางร่วมไว้ในจาน

**อาหารที่คล้ายกัน**
นาซีโกเร็งปัตตายา แบบอินโดนีเซียในเมืองเปกันบารู เกาะสุมาตรา
อาหารที่คล้ายกันกับออมไรซ์มีอยู่ในภูมิภาคเอเชียตะวันออกเฉียงใต้ โดยเฉพาะในมาเลเซีย อินโดนีเซีย และสิงคโปร์ เรียกว่า นาซีโกเร็งปัตตายา เป็นข้าวผัดที่ทำจากข้าวผัดไก่ห่อด้วยไข่ดาวหรือไข่เจียวแผ่นบาง ๆ
วอลกาไรซ์ เป็นอาหารอีกชนิดที่คล้ายกันกับออมไรซ์

**ในวัฒนธรรมประชานิยม**
ออมไรซ์รูปแบบใหม่ได้รับการพัฒนาสำหรับภาพยนตร์สุขนาฏกรรมเรื่อง ทัมโปโปะ ในปี ค.ศ. 1985 โดยความร่วมมือกับร้านไทเมเค็งซึ่งเป็นร้านอาหารชื่อดังในนิฮมบาชิ ออมไรซ์รูปแบบนี้มีข้าวที่ห่อด้วยไข่เจียวกึ่งสุกซึ่งถูกตัดเปิดออกเพื่อเปิดให้เห็นข้าวข้างใน ออมไรซ์รูปแบบนี้ได้รับความนิยมอย่างมากจนเป็นมาตรฐานร้านอาหารในปัจจุบัน การทำออมไรซ์เองที่บ้านมักเริ่มจากปรุงไข่เจียวแผ่นบาง ๆ ให้เสร็จ นำมาวางบนข้าวปรุงรสแล้วตกแต่งด้วยซอสมะเขือเทศ
ออมไรซ์แบบทำเองที่บ้าน เป็นอาหารที่พบได้บ่อยในรายการอาหารของเมดคาเฟ่ เนื่องจากขั้นตอนการใส่ซอสมะเขือเทศจะเปิดโอกาสให้เมดของร้านสามารถตกแต่งอาหารที่โต๊ะได้อย่างง่าย ๆ ในฐานะ "เซอร์วิส" รูปแบบหนึ่ง

**อ้างอิง**

**แหล่งข้อมูลอื่น**
 JunsKitchen. " Fluffy Omurice (Japanese Omelet Rice)", YouTube.com- Setsuko Yoshizuka. " Omu Rice", JapaneseFood.About.com
หมวดหมู่:อาหารจากข้าวของญี่ปุ่น
หมวดหมู่:ข้าวผัด
หมวดหมู่:อาหารจากไข่ของญี่ปุ่น
หมวดหมู่:โยโชกุ
กระแสสงคราม

กระแสสงคราม (Sentō Chōryū) เป็นภาคที่ 2 ของซีรีส์มังงะ โจโจ้ ล่าข้ามศตวรรษ แต่งเรื่องและวาดภาพโดยฮิโรฮิโกะ อารากิ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่วันที่ 20 ตุลาคม พ.ศ. 2530 ถึง 14 มีนาคม พ.ศ. 2532 เป็นเวลา 2 ปี ด้วยจำนวนตอนทั้งหมด 69 ตอน ภายหลังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 7 เล่ม  เมื่อตีพิมพ์ในนิตยสารเป็นครั้งแรกเคยใช้ชื่อภาคเดิมว่า JoJo no Kimyō na Bōken Dai Ni Bu Josefu Jōsutā Sono Hokoritakaki Kettō ภาคนี้ดำเนินเรื่องต่อจาก แฟนธอม บลัด (พ.ศ. 2530) และต่อด้วย นักรบประกายดาว (พ.ศ. 2532-2535)
เนื้อเรื่องมีฉากในทวีปอเมริกาเหนือและทวีปยุโรปในช่วงปี ค.ศ. 1938–39 ประมาณ 50 ปีหลังเรื่องราวในแฟนธอม บลัด เป็นเรื่องราวของโจเซฟ โจสตาร์และซีซาร์ อันโตนิโอ เซปเปลี ทายาทของโจนาธาน โจสตาร์และวิล เอ. เซปเปลีจากแฟนธอม บลัด ผู้สามารถใช้พลังงานอิงแสงอาทิตน์ที่เรียกว่าคลื่นมนตรา ทั้งคู่ร่วมกับอาจารย์คลื่นมนตราลิซาลิซา พยายามหาทางขัดขวางมนุษย์โบราณที่เรียกว่ามนุษย์เสาหิน ผู้ประดิษฐ์หน้ากากศิลาจากภาคแฟนธอม บลัด จากการได้รับศิลาทรงพลังที่เรียกว่าซูเปอร์อาจาซึ่งสามารถทำให้พวกมนุษย์เสาหินกลายเป็นสุดยอดสิ่งชีวิตและพิชิตจุดอ่อนต่อแสงอาทิตย์
กระแสสงครามได้รับการดัดแปลงเป็นอนิเมะในฐานะส่วนหนึ่งของฤดูกาลแรกของซีรีส์อนิเมะโทรทัศน์ โจโจ้ ล่าข้ามศตวรรษ ผลิตโดยสตูดิโอเดวิดโปรดักชันในปี พ.ศ. 2555 

**อ้างอิง**
หมวดหมู่:โจโจ้ ล่าข้ามศตวรรษ
หมวดหมู่:มังงะที่ตีพิมพ์ในปี พ.ศ. 2530
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวจินตนิมิต
หมวดหมู่:แวมไพร์ในการ์ตูนญี่ปุ่น
ฟุตบอลชิงแชมป์แห่งชาติอาเซียน 2022 กลุ่มเอ

กลุ่มเอ ของฟุตบอลชิงแชมป์แห่งชาติอาเซียน 2022 คือหนึ่งในสองกลุ่มของชาติที่เข้าร่วมในฟุตบอลชิงแชมป์แห่งชาติอาเซียน 2022 กลุ่มนี้ประกอบไปด้วย ไทย, ฟิลิปปินส์, อินโดนีเซีย, กัมพูชา และบรูไน แต่ละนัดจะจัดขึ้นในวันที่ 20 ธันวาคม พ.ศ. 2565 ถึงวันที่ 2 มกราคม พ.ศ. 2566

**ทีม**

**ตารางคะแนน**

**แมตช์**

**กัมพูชา พบ ฟิลิปปินส์**

**บรูไน พบ ไทย**

**ฟิลิปปินส์ พบ บรูไน**

**อินโดนีเซีย พบ กัมพูชา**

**บรูไน พบ อินโดนีเซีย**

**ไทย พบ ฟิลิปปินส์**

**กัมพูชา พบ บรูไน**

**อินโดนีเซีย พบ ไทย**

**ไทย พบ กัมพูชา**

**ฟิลิปปินส์ พบ อินโดนีเซีย**

**อ้างอิง**

**หมายเหตุ**

**แหล่งข้อมูลอื่น**
  เว็บไซต์อย่างเป็นทางการ
กลุ่มเอ
หน่วยบัญชาการทหารไซเบอร์สหรัฐ

หน่วยบัญชาการทหารไซเบอร์สหรัฐ (United States Cyber Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่รับผิดชอบยุทธการไซเบอร์สเปซ, การเสริมความปลอดภัยไซเบอร์สเปซของกระทรวงกลาโหม และเป็นส่วนประสานงานและส่วนสนับสนุนของผู้เชี่ยวชาญไซเบอร์ของกลาโหม
หน่วยนี้ได้รับการจัดตั้งเมื่อกลางปี 2009 ในฐานะส่วนหนึ่งของสำนักงานความมั่นคงแห่งชาติ (NSA) โดยมีผู้อำนวยการสำนักงานความมั่นคงแห่งชาติเป็นผู้บังคับบัญชาหน่วย ต่อมาในปี 2017 มีการประกาศว่าหน่วยนี้จะถูกยกฐานะขึ้นเป็นหน่วยบัญชาการรบรวม ซึ่งมีการบังคับบัญชาที่เป็นอิสระ 

**อ้างอิง**
หมวดหมู่:หน่วยบัญชาการรบรวมของกระทรวงกลาโหมสหรัฐ
แกงขนุน

แกงขนุน หรือในภาษาไทยถิ่นเหนือเรียก แก๋งบ่าหนุน และภาษาพวนเรียก แกงมะมี้ เป็นอาหารไทยประเภทแกงที่ได้รับความนิยมแพร่หลายทางภาคเหนือของประเทศไทย ทำจากขนุนอ่อน นิยมเติมเนื้อหมูหรือกระดูกอ่อน มะเขือเทศ ชะอม ชะพลู บางแห่งนิยมใส่ข่า ตะไคร้ทุบ และอาจมีจักข่าน (สะค้าน) บ่าแขว่น (ผลกำจัด) โขลกใส่ลงไปในแกงด้วย ส่วนพริกแกงประกอบด้วยพริกแห้ง กะปิ หอมแดง กระเทียม ข่า และตะไคร้
มักจะทำรับประทานในช่วงวันที่ 16 เมษายน ที่ถือว่าเป็นวันปากปี๋หรือวันแรกของปีใหม่ (วันพญาวัน) บางท่านนิยมแกงกินในงานแต่งงาน ถือว่าเป็นแกงที่มีชื่อเป็นมงคลด้วยความเชื่อว่าชื่อ "ขนุน" จะช่วยหนุนนำสิ่งดี ๆ ยางขนุนมียางเหนียวหมายถึงให้คู่แต่งงานอยู่ร่วมกันอย่างยาวนาน หากได้แกงใส่หมูการงานต่าง ๆ ก็จะทำสำเร็จโดยง่ายเหมือนเป็นเรื่องหมู ๆ 
ด้านคุณค่าทางอาหาร ขนุนอ่อนมีแคลเซียม ฟอสฟอรัส เหล็ก วิตามินเอ วิตามินบีหนึ่ง วิตามินบีสอง วิตามินซี และมีโปรตีนจากซี่โครงหมู มีสรรพคุณในการบำรุงน้ำนม สมานแผลในกระเพาะ และลำไส้ ทำให้ระบบย่อยอาหารทำงานได้ดีขึ้น

**อ้างอิง**
หมวดหมู่:แกง
หมวดหมู่:อาหารไทยภาคเหนือ
สายลมทองคำ

สายลมทองคำ (Ōgon no Kaze) เป็นภาคที่ 5 ของซีรีส์มังงะ โจโจ้ ล่าข้ามศตวรรษ แต่งเรื่องและวาดภาพโดยฮิโรฮิโกะ อารากิ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่วันที่ 28 พฤศจิกายน พ.ศ. 2538 ถึง 23 มีนาคม พ.ศ. 2542 เป็นเวลาเกือบ 4 ปี ด้วยจำนวนตอนทั้งหมด 155 ตอน ภายหลังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 17 เล่ม  เมื่อตีพิมพ์ในนิตยสารเป็นครั้งแรกเคยใช้ชื่อภาคเดิมว่า  nihongo4|โจโจ้ ล่าข้ามศตวรรษ ภาค 5 โจรูโน่ โจบาน่า: มรดกทองคำ|ジョジョの奇妙な冒険 第5部 ジョルノ・ジョバァーナ【黄金なる遺産】|JoJo no Kimyō na Bōken Dai Go Bu Joruno Jobāna Ōgon naru Isan ภาคนี้ดำเนินเรื่องต่อจาก เพชรแท้ไม่มีวันสลาย (พ.ศ. 2535-2538) และต่อด้วย สโตนโอเชียน (พ.ศ. 2543-2546) 
ซีรีส์อนิเมะดัดแปลง โจโจ้ ล่าข้ามศตวรรษ: สายลมทองคำ ผลิตโดยสตูดิโอเดวิดโปรดักชัน ออกอากาศทางโทรทัศน์ตั้งแต่เดือนตุลาคม พ.ศ. 2561 ถึงกรกฎาคม พ.ศ. 2562 

**อ้างอิง**
หมวดหมู่:โจโจ้ ล่าข้ามศตวรรษ
หมวดหมู่:มังงะที่ตีพิมพ์ในปี พ.ศ. 2538
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวจินตนิมิต
คอนเมบอล–ยูฟ่าคัพออฟแชมเปียนส์

คอนเมบอล–ยูฟ่าคัพออฟแชมเปียนส์ ก่อนหน้ารู้จักในชื่อทางการว่า ฟุตบอลชิงแชมป์แห่งชาติยุโรป/อเมริกาใต้ และมักถูกเรียกว่า อาร์เตมีโอฟรังกีคัพ  
เป็นการแข่งขันฟุตบอลข้ามทวีปจัดการแข่งขันโดยคอนเมบอลและยูฟ่า เป็นการแข่งขันของแชมป์จากโกปาอาเมริกาและแชมป์จากยูโร จัดขึ้นเป็นนัดเดียวเป็นครั้งคราวโดยเป็นการแข่งขันของทีมชาติที่เทียบเท่ากับอินเตอร์คอนติเนนตัลคัพที่ถูกยุบลงระหว่างสโมสรแชมป์ยุโรปและอเมริกาใต้ การแข่งขันจัดขึ้นสองครั้งในปี 1985 และ 1993 ก่อนที่จะถูกยกเลิกไป 
ในครั้งปี 2022 การแข่งขันได้กลับมาเปิดตัวอีกครั้งโดยใช้ชื่อว่า ฟินาลิสซิมา (ครั้งสุดท้ายอย่างยิ่งใหญ่) หลังจากการลงนามในบันทึกความเข้าใจระหว่างคอนเมบอลและยูฟ่า

**ผลการแข่งขัน**

**ผลการแข่งขันแบ่งตามชาติ**

**ผลการแข่งขันแบ่งตามสมาพันธ์**

**อ้างอิง**

**แหล่งข้อมูลอื่น**
  ฟินาลิสซิมา 2022 ที่ คอนเมบอล-  อาร์เตมีโอฟรังกีคัพ ที่ RSSSF

หมวดหมู่:การแข่งขันฟุตบอลระหว่างประเทศ
หมวดหมู่:การแข่งขันฟุตบอลโดยคอนเมบอล
หมวดหมู่:การแข่งขันฟุตบอลโดยยูฟ่า
ฟุตบอลชิงแชมป์แห่งชาติอาเซียน 2022 กลุ่มบี

กลุ่มบี ของฟุตบอลชิงแชมป์แห่งชาติอาเซียน 2022 คือหนึ่งในสองกลุ่มของชาติที่เข้าร่วมในฟุตบอลชิงแชมป์แห่งชาติอาเซียน 2022 กลุ่มนี้ประกอบไปด้วย เวียดนาม, มาเลเซีย, สิงคโปร์, พม่า และลาว แต่ละนัดจะจัดขึ้นในวันที่ 21 ธันวาคม พ.ศ. 2565 ถึงวันที่ 3 มกราคม พ.ศ. 2566

**ทีม**

**ตารางคะแนน**

**แมตช์**

**พม่า พบ มาเลเซีย**

**ลาว พบ เวียดนาม**

**สิงคโปร์ พบ พม่า**

**มาเลเซีย พบ ลาว**

**ลาว พบ สิงคโปร์**

**เวียดนาม พบ มาเลเซีย**

**พม่า พบ ลาว**

**สิงคโปร์ พบ เวียดนาม**

**เวียดนาม พบ พม่า**

**มาเลเซีย พบ สิงคโปร์**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
รอบแบ่งกลุ่ม
วัดเทพประสิทธิ์ (อำเภอหางดง)

วัดเทพประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแหวน อำเภอหางดง จังหวัดเชียงใหม่ มีเนื้อที่ทั้งหมดประมาณ 4 ไร่ ปัจจุบันมีพระใบฎีกา สิริพงษ์ สุมงฺคลญาโณ เป็นเจ้าอาวาส
วัดเทพประสิทธิ์ หรือ วัดต้นเฮือด เดิมชื่อว่า วัดสะหรีต้นเฮือด ตั้งวัดเมื่อ พ.ศ. 2339 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562 พระยาพะก่าพบว่าที่นี่มีสภาพดินอุดมสมบูรณ์ จึงมาสร้างหมู่บ้านชื่อบ้านต้นเฮือดเพราะมีต้นเฮือดอยู่มาก ต่อมาครูบาเทพและครูบาสิทธิคุณ ได้สร้างวัดขึ้นบริเวณนี้ จึงได้ตั้งชื่อวัดว่า "วัดเทพประสิทธิ์" ตามครูบาทั้งสอง อาคารเสนาสนะประกอบด้วย วิหาร ศาลาการเปรียญ และกุฏิสงฆ์

**อ้างอิง**
เทพประสิทธิ์
หมวดหมู่:โบราณสถานในจังหวัดเชียงใหม่
ฮารูนะ คาวางูจิ

ฮารูนะ คาวางูจิ (Kawaguchi Haruna; เกิด 10 กุมภาพันธ์ ค.ศ. 1995) เป็นนักแสดงหญิงและนางแบบภายใต้สังกัดเค็นอง เธอเป็นที่รู้จักจากการรับบทบาทนำใน ชมรมรัก คลับมหาสนุก, POV: Norowareta Film, เซ็กเกียวกักกีว และ พูดว่ารัก...กับฉันสิ
ใน ค.ศ. 2007 คาวางูจิได้รับรางวัลชนะเลิศที่การคัดตัว นิโคลา ครั้งที่ 11 หลังจากการเข้าสังกัดเค็นอง เธอได้เปิดตัวครั้งแรกในนิตยสารฉบับเดือนตุลาคม ค.ศ. 2007 ของ นิโคลา จัดจำหน่ายในวันที่ 1 กันยายน ในปีเดียวกัน
ในวันที่ 17 มีนาคม ค.ศ. 2012 เธอได้นำแสดงในภาพยนตร์ฉบับคนแสดงของ ชมรมรัก คลับมหาสนุก เธอปล่อยหนังสือภาพแรกของเธอ "haruna" ในวันที่ 20 มีนาคม ถ่ายที่เกาะฟูกูเอะ และ เกาะอิชิงากิ หมู่เกาะโกโต ซึ่งเป็นบ้านเกิดของเธอ ในเดือนตุลาคม ค.ศ. 2013 เธอนำแสดงในละครโทรทัศน์ของทีบีเอส อตโตะโนะคาโนโจ (Husband's Girlfriend) 
ใน ค.ศ. 2020 เธอแสดงเป็น คิโจ (โนฮิเมะ) ในละครไทกะ ของเอ็นเอชเค "คิรินงะคูรุ" แทน เอริกะ ซาวาจิริ ที่ถอนตัวออกไปเพราะถูกจับเนื่องจากต้องสงสัยว่าละเมิดกฎหมายควบคุมยาเสพติด นี่เป็นละครแนวย้อนยุคและการปรากฏตัวครั้งแรกในละครไทกะ ของเธอ ในวันที่ 31 มกราคม ค.ศ. 2020 คาวางูจิเปิดช่องยูทูบอย่างเป็นทางการ "Haachannel" ในวันที่ 31 ธันวาคม ค.ศ. 2021 เธอเป็นหนึ่งในผู้ดำเนินรายการ เอ็นเอชเค โคฮากุอูตะกัซเซ็ง ครั้งที่ 72 ร่วมกับ โย โออิซูมิ และ มายูโกะ วากูดะ
ในเดือนกุมภาพันธ์ ค.ศ. 2022 เธอชนะ รางวัล Elan d'or สาขานักแสดงมาใหม่แห่งปี ช่วงครึ่งปีแรกของ ค.ศ. 2022 เธอแสดงเป็น เรียวโกะ พี่สาวของนางเอกในอาซาโดระ เรื่อง ชิมุดงดง ในครึ่งปีหลัง อาซาโดระเรื่อง ไมอางาเระ! ถ่ายทำในหมู่เกาะโกโต บ้านเกิดของเธอ คาวางูจิได้บรรยายเสียงแก่ละครโทรทัศน์ ในเดือนตุลาคม ค.ศ. 2022 เธอได้นำแสดงในละครโทรทัศน์ของฟูจิทีวีเรื่อง ยามรักไร้เสียง ร่วมกับ เร็น เมงูโระ

**รางวัล**

**อ้างอิง**

**แหล่งข้อมูลอื่น**
  ja- 3379397
หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักแสดงเด็กหญิงชาวญี่ปุ่น
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:นางแบบญี่ปุ่น
หน่วยบัญชาการยุทธการพิเศษสหรัฐ

หน่วยบัญชาการปฏิบัติการพิเศษสหรัฐ (United States Special Operations Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่ในการกำกับการบังคับบัญชาปฏิบัติการพิเศษผสมเหล่าทัพ ระหว่างกองทัพบก, กองทัพเรือ, กองทัพอากาศ และเหล่านาวิกโยธินสหรัฐ
แนวคิดการจัดตั้งหน่วยบัญชาการปฏิบัติการพิเศษแบบรวมเหล่าทัพอเมริกัน เริ่มขึ้นหลังเกิดปฏิบัติการกรงเล็บอินทรี (Operation Eagle Claw) เพื่อเข้าช่วยเหลือเจ้าหน้าที่สถานทูตสหรัฐผู้ถูกจับเป็นตัวประกันในอิหร่านเมื่อปี 1980 ปฏิบัติการดังกล่าวจบลงด้วยความล้มเหลวและสูญเสียชีวิตตัวประกัน ความล้มเหลวที่ว่าถูกสรุปว่ามีสาเหตุหลักจากการขาดการควบคุมบังคับบัญชาแบบรวมเหล่าทัพ และการขาดการแลกเปลี่ยนข้อมูลระหว่างหน่วย

**ส่วนย่อย**
 หน่วยบัญชาการปฏิบัติการพิเศษร่วม (Joint Special Operations Command)- มหาวิทยาลัยปฏิบัติการพิเศษร่วม (Joint Special Operations University)- หน่วยบัญชาการปฏิบัติการพิเศษทหารบก (Army Special Operations Command)- หน่วยบัญชาการปฏิบัติการพิเศษกำลังนาวิกโยธิน (Marine Forces Special Operations Command)- หน่วยบัญชาการสงครามพิเศษทหารเรือ (Naval Special Warfare Command)- หน่วยบัญชาการปฏิบัติการพิเศษทหารอากาศ (Air Force Special Operations Command)

**อ้างอิง**
หมวดหมู่:หน่วยบัญชาการรบรวมของกระทรวงกลาโหมสหรัฐ
หมวดหมู่:การต่อต้านการก่อการร้าย
หมวดหมู่:หน่วยและรูปขบวนหน่วยรบพิเศษ
หน่วยบัญชาการทหารสหรัฐภาคเหนือ

หน่วยบัญชาการทหารสหรัฐภาคเหนือ (United States Northern Command) เป็นหนึ่งสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่ในการให้การสนับสนุนทางทหารต่อหน่วยงานนอกภาคทหารในสหรัฐ ตลอดจนรักษาดินแดนและผลประโยชน์แห่งชาติของสหรัฐภายในพื้นที่รับผิดชอบ ซึ่งก็คือทวีปอเมริกาเหนือทั้งหมด ทั้งทางบก ทางทะเล และทางอากาศ
หน่วยบัญชาการนี้ได้รับการจัดตั้งเมื่อเดือนเมษายน 2002 เมื่อประธานาธิบดีจอร์จ ดับเบิลยู. บุช อนุมัติแผนการบังคับบัญชาร่วม (Unified Command Plan) หลังเกิดวินาศกรรม 11 กันยายน

**อ้างอิง**
หมวดหมู่:หน่วยบัญชาการรบรวมของกระทรวงกลาโหมสหรัฐ
แพนโทน

แพนโทน (Pantone หรือ PANTONE) เป็นบริษัทจำกัดสัญชาติอเมริกัน มีสำนักงานใหญ่ตั้งอยู่ที่เมืองคาร์ลสตัดท์ รัฐนิวเจอร์ซีย์ บริษัทนี้เป็นที่รู้จักกันดีในเรื่องของ Pantone Matching System (PMS) ซึ่งเป็นปริภูมิสีที่ถูกจดทะเบียนแล้ว โดยระบบนี้มักถูกใช้ในอุตสาหกรรมการออกแบบกราฟิก การออกแบบแฟชั่น การออกแบบผลิตภัณฑ์ การพิมพ์และการผลิต รวมทั้งให้การสนับสนุนด้านการจัดการสีตั้งแต่การออกแบบสู่การผลิต ทั้งในรูปแบบทางกายภาพและดิจิทัล รวมถึงวัสดุทั้งเคลือบและไม่เคลือบ ผ้าฝ้าย โพลีเอสเตอร์ ไนลอน และพลาสติก
เอ็กซ์-ไรต์ (X-Rite) บริษัทผู้จัดจำหน่ายเครื่องมือวัดสีและซอฟต์แวร์ ได้ซื้อแพนโทนไปในเดือนตุลาคม ค.ศ. 2007 ด้วยเงินราว 180 ล้านเหรียญสหรัฐ และตัวบริษัทเองก็ได้ถูกซื้อไปโดยดานาเฮอร์ คอร์ปอเรชั่น ในปี ค.ศ. 2012

**ภาพรวม**
แพนโทนเริ่มต้นขึ้นในช่วงคริสต์ทศวรรษ 1950 ในรัฐนิวเจอร์ซีย์ ในฐานะบริษัทการพิมพ์เชิงพาณิชย์ "M & J Levine Advertising" ของสองพี่น้องเมอร์วินและเจสซี เลอวีน ต่อมาในปี 1956 ทั้งคู่ในตำแหน่งผู้ก่อตั้งบริษัทและนักบริหารงานโฆษณาได้จ้างนักศึกษาจบใหม่จากมหาวิทยาลัยฮอฟสตรา ลอว์เรนซ์ เฮอร์เบิร์ต เข้ามาเป็นพนักงานแบบไม่เต็มเวลา เฮอร์เบิร์ตได้ใช้ความรู้เคมีของเขาในการจัดระบบและลดความซับซ้อนของคลังผงสีและการผลิตหมึกพิมพ์สีของบริษัท จนกระทั่งใน ค.ศ. 1962 เฮอร์เบิร์ตได้เข้ามาบริหารแผนกหมึกและการพิมพ์และสามารถทำกำไรได้ ต่างจากส่วนจัดแสดงเชิงพาณิชย์ที่เป็นหนี้อยู่ 50,000 ดอลลาร์สหรัฐ หลังจากนั้น เขาจึงเข้าซื้อทรัพย์สินทางเทคโนโลยีของบริษัทจากพี่น้องเลอวีนในมูลค่า 50,000 เหรียญสหรัฐ (ราว 17 ล้านบาท ในปี 2022) และเปลี่ยนชื่อบริษัทไปเป็น "แพนโทน"
สินค้าหลักของทางบริษัทคือ คู่มือแพนโทน ซึ่งประกอบด้วยกระดาษแข็งขนาดเล็ก (ขนาดประมาณ 6×2 นิ้ว หรือ 15×5 ซม.) จำนวนมาก ที่ถูกพิมพ์หน้าเดียวด้วยชุดแถบสีและประกอบเข้าด้วยกันเป็น "พัดสี" 

**สีแห่งปี**
ตั้งแต่ปี 2000 เป็นต้นมา สถาบันสีแพนโทน (Pantone Color Institute) ได้ประกาศสีพิเศษ "สีแห่งปี" ขึ้นมา โดยบริษัทจะจัดการประชุมลับปีละสองครั้ง ในเมืองหลวงของประเทศในยุโรป โดยมีคณะตัวแทนจากกลุ่มมาตรฐานสีของประเทศต่าง ๆ มาเข้าร่วม หลังจากสองวันของการนำเสนอและการอภิปราย พวกเขาจะเลือกสีของปีถัดไป เช่น สีแห่งฤดูร้อนปี 2013 ถูกเลือกในการประชุม ณ กรุงลอนดอน ในฤดูใบไม้ผลิปี 2012

**อ้างอิง == 
หมวดหมู่:การออกแบบกราฟิก
หมวดหมู่:การพิมพ์
หมวดหมู่:บริษัทของสหรัฐ
คืนชีพ คืนยุติธรรม

คืนชีพ คืนยุติธรรม เป็นซีรีส์ทางโทรทัศน์ของเกาหลีใต้ในปี ค.ศ. 2022 ที่นำแสดงโดยอี จุน-กี, อี กึง-ย็อง, คิม จี-อึน และช็อง ซัง-ฮุน สร้างจากนิยายเว็บชื่อเดียวกันที่เผยแพร่บน KaKaoPage ซึ่งเปิดตัวในรูปแบบเว็บตูน ออกอากาศตั้งแต่วันที่ 8 เมษายนถึง 28 พฤษภาคม ค.ศ. 2022 ในช่วงวันศุกร์และวันเสาร์ทางช่องเอสบีเอสทีวี เวลา 22:00 น. (เวลามาตรฐานเกาหลี) นอกจากนี้ยังสามารถสตรีมบนวิวในบางภูมิภาคได้อีกด้วย

**เรื่องย่อ**
อัยการหนุ่มผู้ถูกสังหารขณะพยายามโค่นล้มนักการเมืองผู้ทรงอำนาจ ได้รับโอกาสในการเริ่มต้นชีวิตใหม่เพื่อความยุติธรรม

**นักแสดง**
 อี จุน-กี รับบทเป็น คิม ฮี-อู
 อัยการหนุ่มผู้ฟื้นคืนชีพและมีความมุ่งมั่นที่จะโค่นล้ม โช แท-ซ็อบ นักการเมืองผู้ทรงอำนาจ- อี กึง-ย็อง รับบทเป็น โช แท-ซ็อบ 
 นักการเมืองผู้ทรงอำนาจที่ดูแลกลุ่มอาชญากรของตัวเอง

**งานสร้าง**

**การคัดเลือกนักแสดง**
ในวันศุกร์ที่ 5 พฤศจิกายน ค.ศ. 2021 มีการประกาศว่า อี กยู-ฮัน ซึ่งแสดงเป็น อี มิน-ซู ตัดสินใจถอนตัวออกจากซีรีส์เนื่องจากเหตุผลส่วนตัว ต่อมาในวันพุธที่ 10 พฤศจิกายน มีการยืนยันว่า ช็อง ซัง-ฮุน ได้เข้ามาแสดงแทน อี กยู-ฮัน

**การถ่ายทำ**
ในวันศุกร์ที่ 31 ธันวาคม ค.ศ. 2021 มีรายงานออกมาว่าในวันเสาร์ที่ 25 ธันวาคม นักแสดงสมทบคนหนึ่งตรวจพบเชื้อโควิด-19 การถ่ายทำในวันนั้นถูกระงับ ทีมนักแสดงและทีมงานฝ่ายผลิตทั้งหมดได้ทำการตรวจหาการติดเชื้อทันที เนื่องจากไม่มีผู้ป่วยยืนยันเพิ่มเติม คืนชีพยุติธรรมจึงกลับมาถ่ายทำต่อในวันรุ่งขึ้น
ในวันศุกร์ที่ 4 มีนาคม ค.ศ. 2022 ต้นสังกัดของ คิม จี-อึน ยืนยันว่าเธอได้รับการวินิจฉัยว่าเป็นโควิด-19 ในวันอาทิตย์ที่ 27 กุมภาพันธ์ เธอเป็นผู้ป่วยที่ไม่แสดงอาการและมีกำหนดออกจากการกักตัวในวันอาทิตย์ที่ 6 มีนาคม
ในวันจันทร์ที่ 18 เมษายน ค.ศ. 2022 มีการยืนยันว่า อี ซึง-กี ติดเชื้อโควิด-19 และทำให้การถ่ายทำถูกระงับ ก่อนจะกลับมาถ่ายทำต่อในวันจันทร์ที่ 25 เมษายน หลังจากที่เขาหายจากโควิด-19

**อ้างอิง**
หมวดหมู่:ละครโทรทัศน์ช่องเอสบีเอส‎
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์แนวกฎหมายเกาหลีใต้
หมวดหมู่:ละครโทรทัศน์แนวแก้แค้นเกาหลีใต้
หมวดหมู่:ละครโทรทัศน์แนวข้ามเวลาเกาหลีใต้
หมวดหมู่:ละครโทรทัศน์เกาหลีใต้เกี่ยวกับอัยการ
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวจินตนิมิตเกาหลีใต้
ท็อกซิก (เพลง)

"ท็อกซิก" (Toxic) เป็นเพลงที่บันทึกเสียงโดยนักร้องชาวอเมริกัน บริตนีย์ สเปียส์ จากสตูดิโออัลบั้มที่สี่ อินเดอะโซน (2003) เพลงเขียนและผลิตโดยบลัดชายแอนด์อาวองต์ ร่วมด้วยแคธี เดนนิส และเฮนริก จอนแบ็ก ที่มีส่วนในการเขียนด้วย เพลงออกจำหน่ายเป็นซิงเกิลที่สองจาก อินเดอะโซน แรกเริ่มเพลงนี้เสนอให้ ไคลี มิโนก ขับร้องในอัลบั้ม  บอดีแลงเกวจ แต่เธอกลับปฏิเสธ หลังจากพยายามเลือกระหว่าง "(ไอก็อตแดต) บูมบูม" และ "เอาต์เรเจียส" เป็นซิงเกิลที่สอง ท้ายที่สุดสเปียส์เลือกเพลง "ท็อกซิก" แทน ในด้านดนตรี เป็นเพลงแนวแดนซ์ป็อปและเทคโนป็อปที่มีองค์ประกอบของดนตรีปังกรา นำเสนอเครื่องดนตรีหลากหลายชิ้น เช่น กลอง เครื่องสังเคราะห์เสียง และกีตาร์เซิร์ฟ บรรเลงพร้อมกับเสียงลมแทรกและเครื่องสายบอลลีวูดที่มีเสียงแหลมสูง ซึ่งนำเค้าโครงมาจากเพลง "Tere Mere Beech Mein" (1981) ของลักษมีกันต์–พญาเรลาล (Laxmikent–Pyarelal) ขณะที่เนื้อเพลงมีการเปรียบเปรยถึงคนรักว่าเป็นยาเสพติดที่อันตราย
"ท็อกซิก" ได้รับเสียงชื่นชมอย่างกว้างขวางจากนักวิจารณ์เพลง ซึ่งยกย่องท่อนฮุกและท่อนคอรัส โดยหลายคนเลือกให้เป็นเพลงโดดเด่นจากอัลบั้ม เพลงได้รับรางวัลบันทึกเสียงเพลงแดนซ์ยอดเยี่ยม จากงานประกาศรางวัลแกรมมีครั้งที่ 47 นับเป็นการคว้ารางวัลแกรมมีครั้งแรกในอาชีพของสเปียส์ เพลงยังประสบความสำเร็จทั่วโลก สามารถขึ้นอันดับหนึ่งในสิบประเทศ ได้แก่ ออสเตรเลีย แคนาดา ฮังการี ไอร์แลนด์ นอร์เวย์ และสหราชอาณาจักร และขึ้นถึงห้าอันดับแรกในสิบห้าประเทศ ในสหรัฐ กลายเป็นซิงเกิลที่สี่ของเธอที่อยู่ในสิบอันดับแรก โดยขึ้นสูงสุดที่อันดับเก้า "ท็อกซิก" กลายเป็นหนึ่งในเพลงอันเอกลักษณ์ของสเปียส์และถูกกล่าวขานว่าเป็นเพลงที่มีอิทธิพลและสร้างสรรค์มากที่สุดในประวัติศาสตร์วงการเพลงป็อป เพลงยังอยู่ในรายชื่อเพลงที่ยอดเยี่ยมที่สุดตลอดกาลหลายรายการ ซึ่งรวมถึง พิตช์ฟอร์ก และ เอ็นเอ็มอี และในปี 2021 เพลงถูกจัดให้อยู่ในรายชื่อ "500 เพลงที่ยิ่งใหญ่ที่สุดตลอดกาล" ของนิตยสาร โรลลิงสโตน

**อ้างอิง**
หมวดหมู่:เพลงในปี พ.ศ. 2546
หมวดหมู่:ซิงเกิลในปี พ.ศ. 2547
หมวดหมู่:เพลงของบริตนีย์ สเปียส์
หมวดหมู่:ซิงเกิลอันดับ 1 ในยูโรเปียนฮอต 100
หมวดหมู่:ซิงเกิลอันดับ 1 ในประเทศออสเตรเลีย
หมวดหมู่:ซิงเกิลอันดับ 1 ในประเทศออสเตรีย
หมวดหมู่:ซิงเกิลอันดับ 1 ในประเทศฮังการี
หมวดหมู่:ซิงเกิลอันดับ 1 ในชาร์ตซิงเกิลแห่งไอร์แลนด์
หมวดหมู่:ซิงเกิลอันดับ 1 ในประเทศนอร์เวย์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:รางวัลแกรมมี สาขาบันทึกเสียงเพลงแดนซ์ยอดเยี่ยมแห่งปี
เรือคอร์เวต

ไฟล์:INS Kamorta during trials at sea.jpg|thumb|เรือคอร์เวตการสงครามปราบเรือดำน้ำไอเอ็นเอส กโมรฏา ของกองทัพเรืออินเดีย
เรือคอร์เวต (corvette) เป็นเรือรบขนาดเล็ก แต่ดั้งเดิมแล้วเรือนี้เป็นเรือประเภทที่เล็กที่สุดซึ่งถือว่าเป็นเรือรบโดยตัวของมันเอง (proper warship) (หรือ "มีระดับ", rated) ชั้นเรือรบที่อยู่เหนือเรือคอร์เวตคือเรือฟริเกต ขณะที่เรือชั้นต่ำกว่าคือเรือสลุปศึก (sloop-of-war) ตามประวัติศาสตร์
บทบาทสมัยใหม่ที่เรือคอร์เวตปฏิบัติ ได้แก่ เรือตรวจการณ์ใกล้ฝั่ง, เรือเร็วโจมตีติดอาวุธนำวิถี และเรือเร็วโจมตี เรือคอร์เวตเหล่านี้โดยทั่วไปมีระวางระหว่าง 500 ตันถึง 2,000 ตัน แม้ว่าการออกแบบล่าสุดอาจเฉียด 3,000 ตันก็ตาม เนื่องจากมีขนาดและความสามารถที่คาบเกี่ยวกับเรือฟริเกตขนาดเล็ก อย่างไรก็ตาม เรือคอร์เวตสมัยใหม่ไม่เหมือนกับเรือฟริเกตในปัจจุบันตรงที่ไม่มีความทนทานและความทนทานต่อการเดินเรือเพียงพอสำหรับการเดินทางไกล
คำว่า "คอร์เวต" พบครั้งแรกในภาษาฝรั่งเศสกลาง ซึ่งเป็นคำย่อของคำว่าคอร์ฟ (corf) ในภาษาดัตช์ ที่แปลว่า "ตะกร้า" จากภาษาละติน ซึ่งคือคอร์บิส (corbis)
ทั้งนี้ ยศ "กัปตันเรือคอร์เวต" ซึ่งเทียบได้กับ "นาวาตรี" ในกองทัพเรือหลาย ๆ กองทัพเรือ มีที่มาจากชื่อของเรือประเภทนี้ ยศดังกล่าวเป็นรองมากที่สุดในสามยศ "กัปตันเรือ" ของกองทัพเรือยุโรปหลายแห่ง (เช่น ฝรั่งเศส, สเปน, อิตาลี, โครเอเชีย) และอเมริกาใต้ (เช่น อาร์เจนตินา, ชิลี, บราซิล, โคลอมเบีย) เนื่องจากเรือคอร์เวตเป็นเป็นเรือชั้นที่เล็กที่สุดของเรือรบที่ได้รับการจัดระดับ ตามธรรมเนียมแล้วเป็นเรือชั้นเล็กที่สุดที่มีสิทธิ์เป็นผู้บังคับการเรือที่มียศ "กัปตันเรือ"

**อ้างอิง**

**อ่านเพิ่ม**
 The collection Three Corvettes by Nicholas Monsarrat recounts the writer's World War II experiences on corvettes, starting as an inexperienced small-boat sailor and ending as captain.- The novel The Cruel Sea (1951), also by Nicholas Monsarrat, about the life and death of a Flower-class corvette and the men in her, is regarded as one of the classic naval stories of World War II.- James B. Lamb's two books, The Corvette Navy and On the Triangle Run, give an autobiographical and historical perspective of life on Royal Canadian Navy corvettes in World War II. The author served on them for six years from Halifax to the beaches of D-Day.

**แหล่งข้อมูลอื่น**
  Watch the 1943 film Corvette Port Arthur at NFB.ca date=2019-01-16 - cite web|url=http://timesofindia.indiatimes.com/city/kolkata/Second-submarine-hunter-enters-service-in-the-Bay-of-Bengal/articleshow/50488486.cms|title=Second submarine hunter enters service in the Bay of Bengal – Times of India|website=The Times of India
แจน ฟีลดส์

แจน ฟีลดส์ (Jan Fields) เป็นผู้บริหารธุรกิจ นักพูดและผู้สนับสนุนการพัฒนาอาชีพสตรีชาวอเมริกัน เธอยังเป็นประธานของแมคโดนัลด์สหรัฐอเมริกาอีกด้วย ในปี 2012 นิตยสารฟอบส์ ได้ยกย่องให้เธอเป็นหนึ่งในผู้หญิงที่ทรงอิทธิพลที่สุดในด้านธุรกิจ

**อาชีพ**
ฟีลดส์เริ่มสายอาชีพของเธอในปี 1978 จากการเป็นพนักงานของร้านแมคโดนัลด์ และไต่เต้าขึ้นเรื่อย ๆ จากการบริหารร้านค้าในเครือแห่งต่าง ๆ เธอได้ทำงานในตำแหน่งประธาน รองประธานอาวุโสกองกลางของแมคโดนัลด์ รองประธานอาวุโสในอดีตภูมิภาคตะวันออกเฉียงใต้ และรองประธานระดับภูมิภาคของภูมิภาคพิตส์เบิร์ก ในปี 2006 เธอได้รับการแต่งตั้งให้ดำรงตำแหน่งรองประธานบริหารและประธานเจ้าหน้าที่ฝ่ายปฏิบัติการของแมคโดนัลด์สหรัฐฯ ต่อมาใน ค.ศ. 2010 เธอได้รับการแต่งตั้งให้ดำรงตำแหน่งประธานของแมคโดนัลด์สหรัฐฯ ซึ่งเธอมีส่วนรับผิดชอบในการดำเนินยุทธศาสตร์และผลประกอบการโดยรวมของร้านแมคโดนัลด์กว่า 14,000 แห่งทั่วสหรัฐอเมริกา
หลังจากการทำงานในบริษัทมา 34 ปี ฟีลดส์ได้ออกจากบริษัทในวันที่ 1 ธันวาคม 2012 ฟีลดส์ยังดำรงตำแหน่งคณะกรรมการบริษัท Chico's FAS, บริษัท Taubman Centers , บริษัท Welbilt และ มูลนิธิโรนัลด์ แมคโดนัลด์ เฮาส์ ก่อนหน้านี้ เธอยังเคยเป็นคณะกรรมการบริษัทมอนซานโต้ สมาชิกของ Women Corporate Director และก่อนหน้านี้เธอได้ดำรงตำแหน่งคณะกรรมการของ The Field Museum, คณะกรรมการที่ปรึกษาของ Catalyst ซึ่งเป็นองค์กรสตรีชั้นนำ และเป็นประธานคณะกรรมการของ United Cerebral Palsy

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:นักธุรกิจชาวอเมริกัน
เคียวเซระโดมโอซากะ

เคียวเซระโดมโอซากะ (Kyōsera Dōmu Ōsaka; Kyocera Dome Osaka) ชื่อทางการ: โอซากะโดม (Ōsaka Dōmu; Osaka Dome) เป็นสนามกีฬาเบสบอลที่ตั้งอยู่ในโอซากะ จังหวัดโอซากะ ประเทศญี่ปุ่น สนามกีฬาเปิดใช้ในปี ค.ศ. 1997 เป็นสนามเหย้าของ Osaka Kintetsu Buffaloes ในปี 2005 สนามกีฬาได้กลายเป็นหนึ่งในสนามเหย้าของ Orix Buffaloes ซึ่งเป็นผลมาจากการควบรวมกิจการระหว่าง Orix BlueWave และ Osaka Kintetsu Buffaloes ก่อนการเปิดใช้โอซากะโดม Buffaloes เล่นเกมเหย้าที่สนามกัฬาฟุจิอิเดระ ต่อมา Hanshin Tigers ยังใช้สนามกีฬาเป็น "สนามเหย้า" สำหรับนัดเปิดฤดูกาลและเกมเหย้าในเดือนสิงหาคม เนื่องจากสนามกีฬาโคชิเอ็งของพวกเขาใช้สำหรับการแข่งขันเบสบอลระดับมัธยมปลายในช่วงเวลาดังกล่าว
เดอะโดมเป็นเจ้าภาพจัดการแข่งขันศิลปะการต่อสู้แบบผสมผสาน Pride Total Elimination 2005 และ Pride Total Elimination Absolute 

**อ้างอิง**

**แหล่งข้อมูลอื่น**
 ja- รูปสนามกีฬา
หมวดหมู่:สนามกีฬาที่สร้างเสร็จในปี พ.ศ. 2540
หมวดหมู่:Covered stadiums in Japan
หมวดหมู่:Lattice shell structures
หมวดหมู่:Kyocera
หมวดหมู่:สนามในนิปปงโปรเฟสชันแนลเบสบอล
หมวดหมู่:สนามเบสบอลในประเทศญี่ปุ่น
หมวดหมู่:สนามอเมริกันฟุตบอลในประเทศญี่ปุ่น
หมวดหมู่:สนามรักบี้ยูเนียนในประเทศญี่ปุ่น
หมวดหมู่:Sports venues in Osaka
หมวดหมู่:American Bowl venues
หมวดหมู่:Orix Buffaloes
หมวดหมู่:Osaka Kintetsu Buffaloes
หมวดหมู่:Daikin
หมวดหมู่:ก่อตั้งในประเทศญี่ปุ่นในปี พ.ศ. 2540
พิเมนโตชีส

พิเมนโตชีส (pimento cheese) หรือ พิเมียนโตชีส (pimiento cheese)  เป็นสเปรดที่นิยมทำมาจากชีส, มายองเนส และพริกเชอร์รี นิยมเสิร์ฟโดยปาดบนขนมปังกรอบ บนผัก หรือนำมาทำเป็นไส้ของแซนด์วิช ถือเป็นอาหารยอดนิยมเป็นพิเศษในภาคใต้ของสหรัฐ
พิเมนโตชีสแบบพื้นฐานที่สุดใช้วัตถุดิบไม่กี่ชนิด คือ เชดดาร์ชีสหรือชีสแปรรูป (เช่นแวลวีตาหรืออเมริกันชีส), มายองเนสหรือน้ำสลัด และพริกเชอร์รี ปั่นรวมกันเป็นเพสต์ที่มีลักษณะเนียนเป็นเนื้อเดียว หรือมีลักษณะเป็นชิ้น ๆ (chunky) นอกจากนี้ยังมีพิเมนโตชีสรูปแบบท้องถิ่นต่าง ๆ ที่อาจเติมฮอร์สแรดิช, ครีมชีส, เกลือ, พริกไทยดำ, ซอสพริกลุยซีอานา, ซอสวุร์สเตอร์เชอร์, พริกเคเยน, ปาปริกา, ฆาลาเปญโญ, หอมใหญ่, กระเทียม และแตงกวาดองผักชีลาว
พิเมนโตชีสสามารถเสิร์ฟเป็นสเปรดบนขนมปังกรอบ, ขึ้นฉ่ายฝรั่ง, แผ่นแป้งข้าวโพดทอดกรอบ, ทอร์ทียาชิป หรือนำไปผสมกับไข่แดงเพื่อทำไข่ปีศาจ ใส่ผสมในกริตส์หรือโปะเป็นไส้ของแฮมเบอร์เกอร์กับฮอตดอก
นอกจากนี้ พิเมนโตชีสยังเป็นที่นิยมในประเทศฟิลิปปินส์ในชื่อว่า "ชีสปีมีเยนโต" (cheese pimiento)
ชื่ออื่น ๆ ที่ใช้เรียกขานพิเมนโตชีส เช่น "ปาเตแดนใต้" (pâté of the south), "คาเวียร์แคโรไลนา" (Carolina caviar) และ "คาเวียร์แดนใต้" (the caviar of the South)

**อ้างอิง ==
โอมากาเซะ

ตัวอย่างอาหารจานที่เสิร์ฟในโอมากาเซะ 12 จาน
โอมากาเซะ (omakase) เป็นวลีภาษาญี่ปุ่น ใช้ขณะสั่งอาหาร มีความหมายว่า "ตามใจ/แล้วแต่คุณเลย" โดยมาจากคำว่า "มอบความไว้วางใจ" (makaseru) คำว่าโอมากาเซะนิยมใช้ทั่วไปสำหรับมื้ออาหารในร้านอาหารญี่ปุ่นที่ซึ่งลูกค้าเป็นผู้ให้เชฟเป็นคนคัดเลือกและเสิร์ฟอาหารพิเศษประจำฤดูกาล คำคู่ตรงข้ามของ omakase ในภาษาญี่ปุ่น คือ โอโกโนมิ (okonomi) ซึ่งแปลว่าการเลือกว่าจะสั่งอาหารอะไร 
ในขณะที่ภาษาอังกฤษแบบอเมริกันนิยมใช้โอมากาเซะในการเรียกภัตตาคารซูชิที่อิตามาเอะ (เชฟ) เป็นคนคัดสรรหรือจัดสรรให้ หรือคือตรงข้ามกับการสั่ง อาหารจานเดี่ยวpp=318–9 ในภัตตาคารซูชิแบบโอมากาเซะ เชฟจะเป็นผู้เสิร์ฟอาหารทีละจานไล่เรียงกันไป เริ่มจากจานที่เบา ๆ ไปยังจานที่หนักขึ้นp=77 อย่างไรก็ตาม คำนี้ไม่ได้ใช้เรียกเฉพาะซูชิหรือปลาดิบ แต่ยังสามารถรวมถึงการย่าง, การนึ่ง และวิธีประกอบอาหารวิธีอื่น ๆp=98
ในมิชลินไกด์เขียนถึงโอมากาเซะไว้ว่า "มีประสบการณ์การทานอาหารหรูหราไม่กี่ชนิดที่จะได้รับการยกย่องเชิดชู หรือเทียบเคียงได้" กับโอมากาเซะ ลูกค้าที่รับประทานโอมากาเซะคาดหวังให้เชฟเป็นผู้รังสรรค์จานใหม่ ๆ และสร้างความตื่นตาตื่นใจในการคัดสรรจานอาหารที่นำมาเสิร์ฟ มื้ออาหารแบบโอมากาเซะจึงอาจเทียบเคียงได้กับ "ประสบการณ์ทางศิลปะ"p=102 ลูกค้าโดยทั่วไปมักได้รับประทานจานปลาคุณภาพสูงที่ราคาต่ำกว่าหากเลือกสั่งเป็นจานเดี่ยวp=121

**อ้างอิง**

**บรรณานุกรม**
 url=https://archive.org/details/zenoffishstoryof00cors- url=https://archive.org/details/sushieconomyglob00isse
หมวดหมู่:ซูชิ
หมวดหมู่:คำศัพท์เกี่ยวกับอาหารญี่ปุ่น
หมวดหมู่:ภัตตาคาร
แม่แบบ:เหตุการณ์ปัจจุบัน/2565 ธันวาคม 29

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** รัสเซียใช้โดรนและขีปนาวุธร่อนโจมตียูเครนหลายครั้ง โดยมีรายงานการโจมตีในกรุงเคียฟ คาร์กิว ออแดซา ลวิว และฌือตอมือร์ ทำให้มีผู้ได้รับบาดเจ็บอย่างน้อย 3 ราย  (บีบีซีนิวส์)
สุขภาพและสิ่งแวดล้อม- เด็ก 18 คนในอุซเบกิสถานเสียชีวิตหลังจากดื่มผลิตภัณฑ์ยาแก้ไอที่ผลิตโดยบริษัทมาเรียน ไบโอเทค ผู้ผลิตยาของอินเดีย  (บีบีซีนิวส์)
ความสัมพันธ์ระหว่างประเทศ- หลังจากพูดคุยกับอาเล็กซานดาร์ วูชิช ประธานาธิบดีเซอร์เบีย เครื่องกีดขวางที่สร้างโดยกลุ่มชาติพันธุ์ชาวเซิร์บในภาคเหนือของคอซอวอก็เริ่มถูกรื้อถอน  (เอ็มเอสเอ็น)
}
รายชื่อตอนในไซคิหนุ่มพลังจิตอลเวง (มังงะ)

ต่อไปนี้เป็นรายชื่อตอนในซีรีส์มังงะญี่ปุ่นเรื่องไซคิหนุ่มพลังจิตอลเวง
ไซคิหนุ่มพลังจิตอลเวง  เป็นซีรีส์มังงะญี่ปุ่น แต่งเรื่องและเขียนภาพโดยชูอิจิ อาโซ เริ่มตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะเมื่อวันที่ 4 พฤษภาคม พ.ศ. 2555 หนังสือมังงะรวมเล่ม (ทังโกบง) เล่มแรกวางจำหน่ายเมือวันที่ 4 กันยายน พ.ศ. 2555 วางจำหน่ายทั้งหมดถึงเล่มที่ 25 เมื่อเดือนเมษายน พ.ศ. 2561. ซีรีส์มังงะตีพิมพ์จบในวันที่ 26 กุมภาพันธ์ พ.ศ. 2561 ต่อมาตีพิมพ์การ์ตูนสี่ช่องภาคต่อในวันที่ 5 มีนาคม พ.ศ. 2561  และตีพิมพ์มังงะเรื่องสั้นหนึ่งตอนในนิตยสารจัมป์ GIGA ฉบับที่ 1 ประจำฤดูร้อน พ.ศ. 2561 เมื่อวันที่ 25 พฤษภาคม และอีกตอนในวันที่ 26 กรกฎาคม พ.ศ. 2561

**รายชื่อตอน**

**อ้างอิง**
ไซคิหนุ่มพลังจิตอลเวง
ไก่ทิกก้ามาซาล่า

ไก่ทิกก้ามาซาล่า (Chicken tikka masala) เป็นอาหารจานที่ประกอบด้วยไก่บ่มนำไปย่าง (ไก่ติกกา) ใส่ในน้ำซอสที่ปรุงรส โดยทั่วไปน้ำซอสนี้มีลักษณะครีมมีและเป็นสีส้ม อาหารจานนี้ทำให้เป็นที่นิยมขึ้นมาโดยเชฟจากเอเชียใต้ที่นำไปเผยแพร่สูตรในสหราชอาณาจักร
ไก่ทิกก้ามาซาล่ามีเสิร์ฟในภัตตาคารทั่วโลก และจากผลสำรวจในปี 2012 ที่สำรวจชาวสหราชาอาณาจักรจำนวน 2,000 คน ไก่ทิกก้ามาซาล่าเป็นอาหารต่างชาติที่เป็นที่นิยมปรุงบ่อยที่สุดเป็นอันดับสอง รองจากอาหารจำพวกผัดของจีน

**ส่วนประกอบ**
ไก่ทิกก้ามาซาล่าประกอบด้วยไก่ไร้กระดูกเป็นชิ้น ๆ หมักในเครื่องเทศกับโยเกิร์ต นำไปย่างในเตา ซึ่งเรียกว่าไก่ติกกา, จากนั้นนำมาเสิร์ฟในน้ำซอสลักษณะครีมมี ซอสนิยมทำมาจากมะเขือเทศกับผักชี กระนั้น ไก่ทิกกามาซาลาไม่ได้มีสูตรอาหารที่เป็นมาตรฐานเดียว ผลการสำรวจชิ้นหนึ่งพบสูตรสำหรับไก่ทิกกามาซาลาที่ต่างกันถึง 48 สูตร โดยมีส่วนประกอบร่วมกันในทุกสูตรเพียงอย่างเดียว คือเนื้อไก่

**ที่มา**
ไม่เป็นที่ทราบแน่ชัดว่าไก่ทิกก้ามาซาล่ามีที่มาเช่นไร แต่ อะลี อะห์เมด อัสลาม (Ali Ahmed Aslam) เจ้าของภัตตาคารแห่งหนึ่งในกลาสโกว์ มักได้รับการยอมรับว่าเป็นผู้คิดค้นไก่ทิกก้ามาซาล่า โดยใช้เอาซอสที่ทำมาจากมะเขือเทศกระป๋องกับเครื่องเทศ อัสลามเกิดในประเทศปากีสถาน ก่อนจะย้ายมาตั้งรกรากในกลาสโกว์ เขาเสียชีวิตในปี 2022 ด้วยวัย 77 ปี
แหล่งข้อมูลอื่น ๆ ระบุว่าไก่ทิกก้ามาซาล่าน่าจะมาจากชุมชนชาวเอเชียใต้ในสหราชอาณาจักรในภาพรวม หรือบางส่วนระบุเมืองกลาสโกว์ เป็นพิเศษว่าเป็นเมืองที่กำเนิดของอาหารจานนี้ นักประวันิศาสตร์อาหารชาติพันธุ์ Peter และ Colleen Grove ได้นำเอาประเด็นข้ออ้างจำนวนมากเกี่ยวกับที่มาของไก่ทิกก้ามาซาล่ามาพูดคุย และสรุปความไว้ว่าอาหารจานนี้ "เป็นไปได้มากที่สุดว่าจะถูกคิดค้นขึ้นในสหราชอาณาจักร โดยเชฟที่น่าจะเป็นชาวบังกลาเทศ"
ไก่ทิกก้ามาซาล่าน่าจะมาจากแกงไก่เนย ซึ่งเป็นอาหารยอดนิยมในแถบอนุทวีปอินเดียตอนเหนือ ในหนังสือ Multicultural Handbook of Food, Nutrition and Dietetics อ้างว่าไก่ทิกก้ามาซาล่าคิดค้นขึ้นโดยผู้อพยพชาวบังกลาเทศในสหราชอาณาจักร โดยคิดค้นขึ้นในทศวรรษ 1960s บรรดาเชฟชาวบังกลาเทศนี้ยังได้พัฒนาสูตรและเสิร์ฟ "อาหารอินเดีย" ขึ้นใหม่ ที่ "ไม่ใช่ของแท้" (new inauthentic "Indian" dishes) ในจำนวนนี้รวมถึงไก่ทิกก้ามาซาล่าด้วย

**อ้างอิง**

**อ่านเพิ่ม**
 Curry Club Tandoori and Tikka Dishes, Piatkus, London – 0-7499-1283-9 (1993)
*Curry Club 100 Favourite Tandoori Recipes, Piatkus, London – 9780749914912 (1995)- India: Food & Cooking, New Holland, London – 978-1-84537-619-2 (2007)

**แหล่งข้อมูลอื่น**
Chicken tikka masala
*Cookbook:Chicken Tikka Masala
หมวดหมู่:อาหารบังกลาเทศ
วัดสลัก

วัดสลัก เป็นวัดราษฎร์สังกัดคณะสงฆ์ฝ่ายมหานิกายตั้งอยู่ในตำบลท่าโสม อำเภอเขาสมิง จังหวัดตราด มีเนื้อที่ 43 ไร่เศษ มีธรณีสงฆ์ 45 ไร่เศษ ปัจจุบันมีพระครูธรรมกิจจานุสารีเป็นเจ้าอาวาส
วัดสลัก เดิมชื่อ วัดสลักฆหมู ตามชื่อที่ระบุในใบพระราชทานวิสุงคามสีมาของอุโบสถหลังเก่าในสมัยพระบาทสมเด็จพระจุลจอมเกล้าเจ้าอยู่หัว ต่อมาเรียกติดปากว่า "วัดสลัก" จนได้กลายมาเป็นชื่อวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2380 ได้รับพระราชทานวิสุงคามสีมาครั้งหลังเมื่อวันที่ 19 พฤษภาคม พ.ศ. 2547
วิหารหรืออุโบสถหลังเก่าได้รับพระราชทานวิสุงคามสีมาเมื่อ พ.ศ. 2422  เคยเป็นที่ตั้งโรงประกอบพิธีเและที่ประทับเมื่อครั้งสมเด็จพระเจ้าตากสินมหาราชยกทัพผ่านมา สันนิษฐานว่า น่าจะสร้างขึ้นในปลายกรุงศรีอยุธยา โดยชาวบ้านได้ร่วมมือการสร้างวัดและอุโบสถตรงที่ประทับของพระเจ้าตากสินในสมัยปลายกรุงศรีอยุธยา อุโบสถหลังปัจจุบันเป็นอุโบสถสีขาว ด้านหน้าประดิษฐานพระพุทธรูปปางประทานพร ด้านหลังประดิษฐานพระพุทธรูปปางห้ามญาติ นอกจากนั้นในวัดยังมีศาลสมเด็จพระเจ้าตากสินมหาราชและเจดีย์ 3 องค์

**อ้างอิง**
สลัก
หมวดหมู่:โบราณสถานในจังหวัดตราด
หมวดหมู่:อำเภอเขาสมิง
คำอธิษฐานในวันที่จากลา FRIEREN

คำอธิษฐานในวันที่จากลา FRIEREN (Sōsō no Furīren) เป็นซีรีส์มังงะญี่ปุ่น แต่งเรื่องโดยคาเนฮิโตะ ยามาดะ และวาดภาพโดยสึกาซะ อาเบะ ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่เดือนเมษายน พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 11 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะดัดแปลงผลิตโดยสตูโอแมดเฮาส์ ออกอากาศตั้งแต่เดือนกันยายน พ.ศ. 2566 ถึงมีนาคม พ.ศ. 2567 ฤดูกาลที่สองมีกำหนดออกอากาศในเดือนมกราคม พ.ศ. 2569
ในเดือนกันยายน พ.ศ. 2565 มังงะมียอดจำหน่ายมากกว่า 7.2 ล้านเล่ม ในปี พ.ศ. 2564 คำอธิษฐานในวันที่จากลา FRIEREN ชนะรางวัลมังงะไทโช ครั้งที่ 14 และชนะรางวัลวัฒนธรรมเทซูกะ โอซามุ ครั้งที่ 25 ในสาขารางวัลผู้สร้างสรรค์หน้าใหม่

**รายชื่อตอน**

**เพลงประกอบ**
เพลงเปิดเรื่อง- "ยูฉะ" (Yūsha)
ร้องโดย โยอาโซบิ (YOASOBI)
เพลงปิดเรื่อง- "Anytime Anywhere" 
ร้องโดย milet

**ความจริง**

**แหล่งข้อมูลอื่น**
 เว็บไซต์ทางการของมังงะที่ Web Sunday - เว็บไซต์ทางการของอนิเมะ -  อนิเมะ คำอธิษฐานในวันที่จากลา FRIEREN ที่ปีลีปีลี-  อนิเมะ คำอธิษฐานในวันที่จากลา FRIEREN ที่อ้ายฉีอี้- 24449

หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2566
หมวดหมู่:อนิเมะที่ออกฉายในปี พ.ศ. 2568
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:เอลฟ์ในวัฒนธรรมประชานิยม
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:มังงะของสำนักพิมพ์โชงากูกัง
หมวดหมู่:การ์ตูนญี่ปุ่นแนวโชเน็ง
หมวดหมู่:สยามอินเตอร์คอมิกส์
หมวดหมู่:อนิเมะของครันชีโรล
หมวดหมู่:ผู้ชนะครันชีโรลอนิเมะอะวอดส์
น้ำพริกเผา

น้ำพริกเผา
น้ำพริกเผา เป็นน้ำพริกชนิดหนึ่ง เป็นการนำน้ำพริกที่นำส่วนผสมมาเผาหรือคั่วแห้ง แล้วนำมาตำให้ละเอียด พร้อมปรุงรส แล้วนำเนื้อน้ำพริกที่ได้นำไปผัดกับน้ำมันก่อนนำไปใช้ ซึ่งก็จะได้เนื้อน้ำพริกเหลว หรือนิ่มที่มีน้ำมันผสม สามารถนำไปรับประทานโดยการคลุกข้าว ทาขนมปัง หรือนำไปประกอบอาหารอย่างต้มยำกุ้ง ยำ พล่า หรือผัดต่าง ๆ เช่นผัดหอยลาย
ในสมัยโบราณจะนำพริกแห้งเผา กระเทียมเผา หอมเผา โยนใส่ในครกแล้วตำรวมกันเข้าไป ใส่เกลือเล็กน้อย แล้วนำส่วนผสมต่าง ๆ มาคั่วไฟ ปัจจุบันส่วนผสมของน้ำพริกเผามาจากพริกแห้ง หอม กระเทียม กุ้งแห้ง นำมาทอดให้กรอบ แล้วก็เอามาตำให้ละเอียด จากนั้นนำไปผัดในกระทะ ปรุงรสด้วยน้ำตาล น้ำปลา น้ำส้มมะขามเปียก
สำหรับน้ำพริกเผาตำรับชาววังที่เรียกกันว่า "น้ำพริกผัด" ไม่มีองค์ประกอบเกี่ยวข้องกับน้ำมัน จากสูตรในหนังสือ ชีวิตที่อยู่ร่วมกันในวังสวนสุนันทา (พ.ศ. 2528) ระบุว่านำพริกแห้งบางช้างเม็ดใหญ่ ๆ นำเม็ดออกแล้วนำมาตากแดดให้แห้งสนิท ปอกหัวหอมเล็ก หั่นฝอย ตากแดดให้แห้งกรอบ หั่นกระเทียมหัวเล็กไม่ต้องปอกเปลือก หั่นขวางหัวใส่กระด้งฝัดเอาเปลือกบาง ๆ ปลิวออกไป แล้วตากแดดให้แห้ง นำส่วนผสมทั้ง 3 อย่าง แยกคั่วแยกตำ นำมาใส่แล่ง แล้วกรองอีกทีจะได้ผงละเอียด จากนั้นนำทั้ง 3 อย่างมารวมกันในหม้อ นำกุ้งแห้งตัวโต ๆ ป่น แล้วใส่รวมลงไป ใส่น้ำปลา น้ำตาลทรายเล็กน้อย จากนั้นจึงนำขึ้นตั้งไฟอ่อน คนด้วยกันโดยพยายามไม่ให้ก้นไหม้ เมื่อได้ที่แล้วจึงลงมาพักไว้ให้หายร้อน

**อ้างอิง**
หมวดหมู่:น้ำพริก
หมวดหมู่:เครื่องจิ้ม
หมวดหมู่:อาหารไทย
หน่วยบัญชาการทหารสหรัฐภาคใต้

หน่วยบัญชาการทหารสหรัฐภาคใต้ (United States Southern Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่อำนวยควบคุมบังคับบัญชาทหารสหรัฐ วางแผนปฏิบัติการทางทหาร และคุ้มครองทรัพยากรทางทหารของสหรัฐ ภายในทวีปอเมริกาใต้และทะเลแคริบเบียน นอกจากนี้ ยังรับผิดชอบการป้องกันคลองปานามาและพื้นที่ต่อเนื่อง
หน่วยบัญชาการทหารสหรัฐภาคใต้ถูกก่อตั้งเมื่อปี 1963 ถือเป็นหน่วยบัญชาการรบรวมที่เก่าแก่เป็นลำดับที่สองรองจากหน่วยบัญชาการทหารสหรัฐภาคอินโดแปซิฟิก

**อ้างอิง**
หมวดหมู่:หน่วยบัญชาการรบรวมของกระทรวงกลาโหมสหรัฐ
แกงระแวง

แกงระแวง เป็นอาหารไทยประเภทแกงกะทิมีน้ำขลุกขลิก กึ่งแกงกึ่งผัด มีลักษณะคล้ายพะแนง แต่ใช้พริกแกงแบบแกงเขียวหวาน เติมขมิ้นสดและตะไคร้เข้าไป แกงระแวงต้นตำรับโบราณจะใส่เนื้อวัว แต่ในปัจจุบันสามารถใส่เนื้อสัตว์อื่น ๆ แทนได้ เช่น เนื้อหมู เนื้อไก่ เป็นต้น ปรุงรสด้วยน้ำปลาและน้ำตาลปี๊บ โรยพริกชี้ฟ้าและใบมะกรูดฉีกเพื่อตกแต่ง
ต้นกำเนิดของแกงระแวง บ้างว่ามีมาตั้งแต่สมัยทวารวดี บ้างว่าอาจจะได้รับอิทธิพลมาจากอินโดนีเซีย (ชวา) โดยผ่านทางภาคใต้ของไทย บ้างว่าแกงระแวงน่าจะมาจากแกงเผ็ดเนื้อวัวของชวา ที่เรียกว่า เรินดัง และสันนิษฐานว่าแกงชนิดนี้จะเข้าสู่เมืองไทยเมื่อคราวที่พระบาทสมเด็จพระจุลจอมเกล้าเจ้าอยู่หัวเสด็จประพาสชวา
ในวัฒนธรรมประชานิยมปรากฏแกงระแวงในภาพยนตร์เรื่อง บุพเพสันนิวาส 2

**อ้างอิง**
หมวดหมู่:แกง
หมวดหมู่:อาหารไทย
จีรัสณ์ วงศ์เพียร

จีรัสณ์ วงศ์เพียร (ชื่อเดิม: พงศกร วงศ์เพียร) (เกิด 13 สิงหาคม 2541) เป็นนักแสดงชายชาวไทย

**ประวัติ**
พงศกรจบการศึกษาจากคณะนิเทศศาสตร์ มหาวิทยาลัยกรุงเทพ และ เริ่มเข้าสู่วงการจากการแคสติงและได้เจอกับผู้จัดการคนปัจจุบันจึงได้ชวนเข้าวงการ ก่อนที่จะเข้าวงการ พงศกรเคยชนะเลิศการประกวด GSB GEN CAMPUS STAR 2018 พอเริ่มเข้าสู่วงการก็ได้มีโอกาสแสดงภาพยนตร์ร่วมกับทางโมโนฟิล์ม ในบท "ฮิพฮ๊อพ" ในภาพยนตร์เรื่อง วุ่นนัก...รักต้องประหยัด (Make Money) ในปี พ.ศ. 2563 ต่อมาพงศกรได้มีภาพยนตร์เรื่องใหม่กับทางโมโนฟิล์ม ในบท "อาซิม” จากภาพยนตร์เรื่อง อโยธยา มหาละลวย ในปี พ.ศ. 2564

ต่อมาพงศกรเริ่มเป็นที่รู้จักมากขึ้นจากการรับบทนักแสดงนำจากซีรีส์เรื่อง รักนาย My ride ที่ออกอากาศในปี พ.ศ. 2565 โดยรับบทเป็น "หมอก" ร่วมกับ เฟม ชวินโรจน์ ลิขิตเจริญสกุล นอกจากนี้ยังมีผลงานเพลงประกอบซีรีส์ที่ทั้งสองคนได้ร่วมกันร้องอย่างเพลง กลัวเธอ(รู้) อีกด้วย

**ผลงานการแสดง**

**ผลงานทางภาพยนตร์**

**ผลงานทางซีรีส์/ละครโทรทัศน์**

**อ้างอิง**
หมวดหมู่:นักแสดงชายชาวไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากมหาวิทยาลัยกรุงเทพ
หมวดหมู่:นักแสดงสังกัดจีเอ็มเอ็มทีวี
หน่วยบัญชาการทหารสหรัฐภาคแอฟริกา

หน่วยบัญชาการทหารสหรัฐภาคพื้นแอฟริกา (United States Africa Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่รับผิดชอบเกี่ยวกับปฏิบัติการทางทหารของสหรัฐในทวีปแอฟริกา (ไม่รวมประเทศอียิปต์) ตลอดจนให้ความสนับสนุนทางทหารต่อกำลังพลกองทัพท้องถิ่น
หน่วยบัญชาการนี้มีที่ตั้งอยู่ในชตุทการ์ท ประเทศเยอรมนี ที่ผ่านมามีข้อเสนอให้ย้ายที่ตั้งหน่วยบัญชาการไปยังสักประเทศในแอฟริกา แต่ยังไม่มีการดำเนินการอย่างจริงจัง

**อ้างอิง**
หมวดหมู่:หน่วยบัญชาการรบรวมของกระทรวงกลาโหมสหรัฐ
ผู้สำเร็จราชการร่วม

ผู้สำเร็จราชการร่วม (Capitani regenti) เป็นประมุขแห่งรัฐสองคนของสาธารณรัฐซานมารีโน ทั้งสองจะได้รับการเลือกตั้งทุกหกเดือนจากสภาใหญ่สามัญซึ่งเป็นหน่วยงานด้านนิติบัญญัติของประเทศ โดยปกติผู้สำเร็จราชการจะได้รับการคัดเลือกจากฝ่ายตรงข้ามและดำรงตำแหน่งวาระละหกเดือน การเข้ารับตำแหน่งของผู้สำเร็จราชการร่วมจะมีขึ้นในวันที่ 1 เมษายน และ 1 ตุลาคม ของทุกปี ประเพณีนี้ย้อนหลังไปถึง ค.ศ. 1243 เป็นอย่างน้อย

**ดูเพิ่ม**
 รายชื่อผู้สำเร็จราชการร่วมซานมารีโน

**อ้างอิง**
หมวดหมู่:ประมุขแห่งรัฐ

หมวดหมู่:การเมืองซานมารีโน
มารีอา ลุยซา แบร์ตี

มารีอา ลุยซา แบร์ตี (Maria Luisa Berti; เกิด 6 ตุลาคม พ.ศ. 2514) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วมซานมารีโนร่วมกับมานูเอล ชาวัตตา ระหว่างวันที่ 1 ตุลาคม พ.ศ. 2565 – 1 เมษายน พ.ศ. 2566 นับเป็นวาระที่สองของเธอในการดำรงตำแหน่ง โดยเมื่อ 11 ปีก่อน เธอเคยดำรงตำแหน่งเดียวกันระหว่างวันที่ 1 เมษายน พ.ศ. 2554 – 1 ตุลาคม พ.ศ. 2554 โดยในวาระนั้นเธอดำรงตำแหน่งร่วมกับฟีลิปโป ตามัญญีนี

**เพิ่มเติม**
 ข้อมูลการเลือกตั้งเดือนเมษายน-ตุลาคม พ.ศ. 2554 (ในภาษาอิตาลี)
หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:ผู้สำเร็จราชการร่วมซานมารีโน
หมวดหมู่:สมาชิกสภาใหญ่สามัญ
หมวดหมู่:ประมุขแห่งรัฐที่เป็นสตรี
หมวดหมู่:ศิษย์เก่ามหาวิทยาลัยอูร์บีโน
หมวดหมู่:บุคคลจากซานมารีโน (เมือง)
หน่วยบัญชาการยุทธศาสตร์สหรัฐ

หน่วยบัญชาการยุทธศาสตร์สหรัฐ (United States Strategic Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ ที่ตั้งหน่วยอยู่ในฐานทัพอากาศออฟฟุตต์ รัฐเนแบรสกา รับผิดชอบด้านการป้องปรามนิวเคลียร์เชิงยุทธศาสตร์, การโจมตีทางอากาศทั่วโลก และดูแลเครือข่ายข่าวสารทั่วโลก (Global Information Grid) ของกระทรวงกลาโหม นอกจากนี้ ยังเป็นองค์กรหลักผู้ทำหน้าที่สนับสนุนหน่วยบัญชาการรบแห่งอื่นในระดับทั่วโลก ทั่งในด้าน การบังคับบัญชา, การควบคุม, การสื่อสาร, คอมพิวเตอร์, ข่าวกรอง, การตรวจการณ์ และการเฝ้าตรวจ หรือที่เรียกย่อว่า C4ISR
การดำรงอยู่ของหน่วยบัญชาการแห่งนี้ มีเพื่ออำนวย "ทรัพยากรรวมศูนย์ระดับชาติ ซึ่งมีความเข้าใจอันดีกว่าในภัยคุกคามพิเศษรอบโลกและวิธีการตอบโต้ภัยคุกคามดังกล่าวอย่างทันด่วน"

**พันธกิจ**
 การป้องปรามทางยุทธศาสตร์ (Strategic Deterrence)- การตอบสนองขั้นเด็ดขาด (Decisive Response)- กำลังพร้อมรบ (Combat-Ready Force)

**หน่วยทหารในสังกัด**
 หน่วยบัญชาการป้องกันมิสไซล์ กองทัพบกสหรัฐ (U.S. Army Space and Missile Defense Command)- หน่วยบัญชาการกำลังทัพเรือสหรัฐ (U.S. Fleet Forces Command)- หน่วยบัญชาการโจมตีทางอากาศทั่วโลก กองทัพอากาศสหรัฐ (U.S. Air Force Global Strike Command)- หน่วยบัญชาการยุทธศาสตร์ กองกำลังนาวิกโยธิน (Marine Corps Forces Strategic Command)

**อ้างอิง**
หมวดหมู่:หน่วยบัญชาการรบรวมของกระทรวงกลาโหมสหรัฐ
ภารกิจรักกระชากเรตติ้ง

ภารกิจรักกระชากเรตติ้ง (얼어죽을 연애따위) เป็นซีรีส์ทางโทรทัศน์ของเกาหลีใต้ในปี ค.ศ. 2022 ที่นำแสดงโดยอี ดา-ฮี และชเว ชี-ว็อน ออกอากาศตั้งแต่วันที่ 5 ตุลาคมถึง 1 ธันวาคม ค.ศ. 2022 ในวันพุธและพฤหัสบดีเวลา 21:00 น. (เวลามาตรฐานเกาหลี) ทางช่องอีเอ็นเอ

**เรื่องย่อ**
ซีรีส์เกี่ยวกับความโรแมนติกระหว่างเพื่อนซี้สองคน ซึ่งบังเอิญมาพบกันในรายการเรียลลิตี้หาคู่ในฐานะโปรดิวเซอร์และผู้เข้าร่วมรายการ และเริ่มสัมผัสถึงความรู้สึกโรแมนติกที่มีให้กัน

**นักแสดง**

**นักแสดงหลัก**
 อี ดา-ฮี รับบทเป็น กู ยอ-รึม
 โปรดิวเซอร์รายการบันเทิงมานานนับสิบปีที่หมดหวังกับงานและความรัก- ชเว ชี-ว็อน รับบทเป็น พัก แจ-ฮุน
 ศัลยแพทย์ตกแต่งผู้สูญเสียทั้งงานและความรัก

**อ้างอิง**

**แหล่งข้อมูลอื่น**
 1=https://ena.skylifetv.co.kr/bbs/board.php?bo_table=skydrama&wr_id=127 ko- 1=http://www.storytv.co.kr/portfolio/v/33- Love_Is_for_Suckers
หมวดหมู่:ละครโทรทัศน์เกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2565
อังแกบบอบ

อังแกบบอบ หรือ ก็องแกบบอบ (, กงแกบโบบ) บ้างเรียก กบยัดไส้ หรือ กบยัดอั่ว เป็นอาหารที่ทำจากกบย่างยัดไส้ด้วยสมุนไพร นิยมรับประทานในช่วงวันสารทเขมร หรือที่เรียกว่าแซนโฎนตา โดยเป็นอาหารพื้นบ้านในภาคตะวันออกเฉียงเหนือตอนล่างหรืออีสานใต้ของประเทศไทย และยังพบในสำรับอาหารชาวเขมรในประเทศกัมพูชา เรียก ก็องแกบบก โดยชื่ออังแกบบอบเป็นภาษาเขมรถิ่นไทย แปลว่า "กบยัดไส้"
ส่วนประกอบสำหรับการทำอังแกบบอบ ได้แก่ กบนา, กระเทียม, ข่า, ตะไคร้, ใบมะกรูด, พริก, หอมแดง, พริกไทย, ใบกะเพรา โดยจะแบ่งกบเป็นสองส่วน ส่วนหนึ่งจับไปตัดหัว ขา ควักเครื่องในออก แล้วล้างให้สะอาด ส่วนกบอีกส่วนหนึ่งจะนำมาโรยเกลือและสับให้ละเอียดเพื่อทำเนื้อส่วนนี้มายัดไส้ (บางแห่งอาจผสมเนื้อไก่ลงไปด้วยเล็กน้อย) จากนั้นโขลกสมุนไพรทั้งหมดให้ละเอียดแล้วมาผสมคลุกเคล้าเข้ากับเนื้อกบสับเพื่อดับคาว เมื่อเข้ากันดีแล้วก็จะทำการยัดไปในช่องท้องของกบ แล้วนำไปย่างให้สุก เมื่อสุกอาจทากะทิที่ผสมเครื่องปรุงรสเพื่อทำให้กลิ่นหอมขึ้น และเมื่อย่างไม่ควรใช้ไฟแรง เพราะอาจทำให้ท้องกบแตก ดูไม่น่ารับประทาน ส่วน ก็องแกบบก ของประเทศกัมพูชา จะมีกรรมวิธีต่างไปบ้าง คือจะลอกหนังกบออก จากนั้นจะนำเนื้อกบมาสับและผสมกับเครื่องปรุงหลายชนิด ก่อนยัดใส่ในหนังตามเดิม แต่ส่วนผสมนั้นจะไม่ใส่พริกแบบอีสานใต้ของไทย หากแต่ใส่ถั่วลิสงลงไปแทน ก่อนนำไปหนีบไม้ย่างให้สุก
ในประเทศไทย อังแกบบอบมีขายทั่วไปริมข้างทางแถบชุมชนเชื้อสายเขมรในอีสานใต้ โดยเฉพาะในเขตจังหวัดสุรินทร์ และจะขายดีในช่วงเทศกาลสารทเขมร หรือที่เรียกว่าแซนโฎนตา เพราะผู้คนจะหวนกลับภูมิลำเนาเพื่อทำบุญให้แก่บรรพชนผู้ล่วงลับ

**อ้างอิง**
หมวดหมู่:อาหารกัมพูชา
หมวดหมู่:อาหารอีสาน
หมวดหมู่:กบในวัฒนธรรม
หมวดหมู่:อาหารปิ้งย่าง
หมวดหมู่:อาหารข้างถนน
หน่วยบัญชาการทหารสหรัฐภาคอวกาศ

หน่วยบัญชาการทหารสหรัฐภาคอวกาศ (United States Space Command) เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ รับผิดชอบปฏิบัติการทางทหารในภาคอวกาศ กล่าวคือทุกปฏิบัติการในระดับความสูงเกินกว่า 100 กิโลเมตรเหนือพื้นดิน
หน่วยบัญชาการทหารสหรัฐภาคอวกาศ แรกถูกก่อตั้งในปี 1985 แต่ถูกยุบเลิกในปี 2002 และถูกโอนภารกิจให้แก่หน่วยบัญชาการยุทธศาสตร์ ต่อมารัฐบาลดอนัลด์ ทรัมป์ สั่งรื้อฟื้นหน่วยในปี 2019

**โครงสร้าง**

**ฝ่ายทหารบก**
 กลุ่มงานวางแผนอวกาศทหารบก (Army Space Planning Group)- สำนักงานอวกาศทหารบก (Army Space Agency)- บก.ทหารบกภาคอวกาศ (Army Space Command)- บก.ป้องกันอวกาศและยุทธศาสตร์ทหารบก (Army Space and Strategic Defense Command)- บก.ป้องกันอวกาศและมิสไซล์ทหารบก (Army Space and Missile Defense Command)

**ฝ่ายทหารเรือ**
 บก.ทหารเรือภาคอวกาศ (Naval Space Command)- บก.สงครามเครือข่ายทหารเรือ (Naval Network Warfare Command)

**ฝ่ายทหารอากาศ**
 บก.ทหารอากาศภาคอวกาศ (Air Force Space Command)- ทัพอาอากาศที่ 14 (Fourteenth Air Force)

**อ้างอิง**
หมวดหมู่:หน่วยบัญชาการรบรวมของกระทรวงกลาโหมสหรัฐ
หมวดหมู่:ฟุตบอลชิงแชมป์แห่งชาติอาเซียน

หมวดหมู่:การแข่งขันฟุตบอลนานาชาติในทวีปเอเชีย
หมวดหมู่:สหพันธ์ฟุตบอลอาเซียน
หมวดหมู่:ฟุตบอลในทวีปเอเชีย
หมวดหมู่:การแข่งขันฟุตบอลนานาชาติที่สหรัฐเป็นเจ้าภาพ

หมวดหมู่:ฟุตบอลในสหรัฐ
สหรัฐ
หมวดหมู่:การแข่งขันกีฬาระดับนานาชาติที่สหรัฐเป็นเจ้าภาพ
ซากูระยุ

ดอกซากุระดอง
ชาซากูระยุ
ซากูระยุ (Sakura-cha) แปลตรงตัวว่า "ชาดอกซากุระ" เป็นชาญี่ปุ่นทำมาจากการแช่ดอกซากุระด้วยน้ำต้มสุก การผสมลักษณะนี้กลายเป็นชาสมุนไพรชนิดหนึ่งและได้รับความนิยมในวัฒนธรรมเอเชียตะวันออกมาหลายชั่วอายุคน 

**การตระเตรียม**
ส่วนผสมหลักคือกลีบดอกซากุระ ซึ่งจะถูกเก็บเกี่ยวเมื่อต้นซากุระบานตั้งแต่กลางฤดูใบไม้ผลิ หลังจากเอากลีบเลี้ยงออกแล้ว กลีบดอกจะถูกดองในน้ำส้มสายชู บ๊วย และเกลือ และดอกจะแห้งในเวลาต่อมา ดอกซากุระแห้งจะถูกเก็บไว้ในซองชาและบางส่วนจะทำการขาย
ในการผลิตชาซากูระยุ ต้องโรยดอกซากุระแห้งสองสามดอกลงในน้ำร้อนหนึ่งถ้วยและโรยเกลือตามลงไป เมื่อโรยลงในน้ำร้อนกลีบดอกที่แห้งจะคลายออกและลอยขึ้นบนผิวน้ำ ชาจะถูกแช่จนกว่ารสชาติจะเข้มตามต้องการ ฃาชนิดนี้มีรสเค็มเล็กน้อย และหวานไม่มาก

**อ้างอิง**
หมวดหมู่:อาหารญี่ปุ่น
หมวดหมู่:ซากูระ
เสนาธิการทหารบกสหรัฐ

เสนาธิการทหารบกสหรัฐ (Chief of Staff of the United States Army) เป็นตำแหน่งตามกฎหมายของกองทัพบกสหรัฐ และเป็นตำแหน่งระดับสูงสุดของนายทหารในกองทัพบกสหรัฐ ทำหน้าที่เป็นผู้แทนกองทัพบกในที่ประชุมคณะเสนาธิการร่วม และเป็นหัวหน้าที่ปรึกษาฝ่ายทหารของรัฐมนตรีว่าการทบวงทหารบก และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดีสหรัฐ
เสนาธิการทหารบกสหรัฐจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ เสนาธิการทหารบกมียศทหารเป็นพลเอก
เสนาธิการทหารบกสหรัฐมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพบกหรือหน่วยรบใด จึงมิอาจเทียบได้กับตำแหน่งผู้บัญชาการทหารบกในประเทศอื่น กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม

**อ้างอิง**
หมวดหมู่:กองทัพบกสหรัฐ
หมวดหมู่:คณะเสนาธิการร่วม
ผู้บัญชาการยุทธนาวีสหรัฐ

ผู้บัญชาการยุทธนาวี (Chief of Naval Operations) เป็นตำแหน่งตามกฎหมายของกองทัพเรือสหรัฐ และเป็นตำแหน่งระดับสูงสุดของนายทหารเรืออเมริกัน ทำหน้าที่เป็นผู้แทนกองทัพเรือในที่ประชุมคณะเสนาธิการร่วม และเป็นหัวหน้าที่ปรึกษาฝ่ายทหารของรัฐมนตรีว่าการทบวงทหารเรือ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดีสหรัฐ
ผู้บัญชาการยุทธนาวีจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ ผู้บัญชาการยุทธนาวีมียศทหารเป็นพลเรือเอก
ผู้บัญชาการยุทธนาวีมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพเรือหรือหน่วยเรือใด จึงมิอาจเทียบได้กับตำแหน่งผู้บัญชาการทหารเรือในประเทศอื่น กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม

**อ้างอิง**
หมวดหมู่:กองทัพเรือสหรัฐ
หมวดหมู่:คณะเสนาธิการร่วม
ปลากรอบ

ปลากรอบ บ้างเรียก ปลาย่างรมควัน เป็นวิธีการถนอมอาหารอย่างหนึ่งที่พบในประเทศกัมพูชา และประเทศไทย โดยมากทำจากปลาเนื้ออ่อนตัวโต นำมาเสียบไม้จัดเรียงเป็นแพแล้วอังไฟให้แห้งและหอม ปลากรอบถือเป็นสินค้าส่งออกที่สร้างชื่อให้กับกัมพูชาเมื่อกว่าครึ่งศตวรรษก่อน
จากความอุดมสมบูรณ์ของโตนเลสาบ ชาวเขมรเมื่อราว 50 ปีก่อน จึงนำปลาที่มีอยู่มากไปทำเป็นปลากรอบเพื่อถนอมอาหารให้อยู่นาน ทำให้ผลิตภัณฑ์นั้นสุก แห้ง แต่มีกลิ่น และรสชาติพิเศษ จากนั้นจึงใส่เกวียนส่งออกไปยังประเทศไทยซึ่งต้องใช้ระยะเวลาแรมเดือน เพราะขณะนั้นถนนหนทางยังไม่มีมากและสะดวกอย่างในปัจจุบัน เมื่อชาวไทยซื้อปลากรอบของชาวเขมรมา ก็จะต้องไปนึ่งหรือลวกเสียก่อนเพื่อป้องกันความสกปรกหรือมอด แล้วจึงนำไปประกอบอาหาร ปัจจุบันประเทศไทยสามารถผลิตปลากรอบได้เอง โดยไม่ต้องพึ่งพาการนำเข้าจากกัมพูชาเหมือนในอดีต แต่ปลากรอบของไทยจะมีขนาดย่อมกว่าปลากรอบเขมร และในอดีตปลากรอบไทยก็มักจะขาดตลาดบ่อย ๆ เพราะคนไทยในยุคนั้นนิยมขายปลาสดมากกว่า และไม่ต้องเสียเวลาย่างให้เป็นปลากรอบแบบเขมร
ในสำรับอาหารเขมรจะนำปลากรอบมายำกับมะกอก นำปลากรอบมาแกงกับฟักเขียว หรือนำปลากรอบไปตำเครื่องจิ้มคล้ายน้ำพริกหรือป่นปลาของไทย แต่จะใส่พริกไทยดำตำพอแหลกไว้แกล้มกับผักจิ้ม ขณะที่สำรับอาหารไทยจะนำปลากรอบเป็นวัตถุดิบในการทำต้มยำปลากรอบ ต้มโคล้งปลากรอบ แกงขี้เหล็กใส่ปลากรอบ ปลากรอบผัดพริกแกง น้ำพริกปลากรอบ หรือนำปลากรอบมาตำให้ละเอียดเป็นเครื่องสำหรับทำแกงเลียงก็มี ส่วนทายาทสกุลอภัยวงศ์ ซึ่งเป็นขุนนางไทยเชื้อสายเขมร มีอาหารประจำครอบครัว ซึ่งบางรายการมีปลากรอบเป็นส่วนประกอบด้วย เช่น แกงส้มปลากรอบ และส้มตำมะระขี้นก หรือเรียกส้มตำเขมร โดยจะใส่ปลากรอบ มะระขี้นก และผักแขยงลงไปด้วย

**อ้างอิง**
หมวดหมู่:อาหารปิ้งย่าง
หมวดหมู่:การถนอมอาหาร
หมวดหมู่:อาหารจากเนื้อปลา
หมวดหมู่:อาหารกัมพูชา
หมวดหมู่:อาหารไทย